V.  Guerpitio de decima facta a Petro Gorga Hugoni episcopo Gratianopolitano.   (  Ibid.  p. 135, ex tabulario Ecclesiae Gratianopolitanae.)
Notum sit filiis Gratianopolitanae Ecclesiae praesentibus et futuris quod Petrus Gorga, et ejus uxor, et soror uxoris ejus reddiderunt et guerpiverunt Deo et beatae Mariae, et S Vincentio, et episcopo Hugoni, et successoribus suis decimam quam ipsi habebant in cabanaria quam tenent de Aimone vetulo, sicut ipse Hugo melius intellexit ad utilitatem suam et successorum suorum. Haec guerpitio facta est in manu ejusdem, in praesentia Petri de Visilia, et Geraldi de Savoia, et Guidonis conversi et Malleni cellarii comitis.